Document ID: /roh_data/filtered/fineweb-2-filterrobots_roh.jsonl.gz/29916

Exteriur - Siria è sco i para pronta per armistizi ad Aleppo
Il reschim dal president sirian Baschar al-Assad è para pront da betg pli attatgar la citad d'Aleppo per 6 emnas. La regenza a Damaskus haja dà signals correspundents, ha ditg l'incumbensà spezial da l'ONU per la Siria, Staffan de Mistura.
El veglia discurrer cun ils rebels per che er quels frainian las attatgas sin la citad, ha Mistura ditg plinavant. Las Naziuns Unidas emprovan dapi mais da negoziar in armistizi per la segund gronda citad da la Siria.
En il pajais regia dapi 4 onns guerra civila. Qua tras èn gia passa 200’000 persunas mortas.